CELEX: 32021R2096
Language: et
Date: 2021-11-29 00:00:00
Title: Komisjoni rakendusmäärus (EL) 2021/2096, 29. november 2021, millega antakse luba kasutada Trichoderma reesei CBS 143953 abil toodetud endo-1,4-β-ksülanaasi kõikide kodulinnuliikide, nuumsigade, põrsaste ja kõikide vähem levinud sealiikide söödalisandina (loa hoidja: Danisco (UK) Ltd, keda liidus esindab Genencor International B.V.) (EMPs kohaldatav tekst)

30.11.2021   
               
               
                  ET
               
               
                  Euroopa Liidu Teataja
               
               
                  L 427/187
               
            
         KOMISJONI RAKENDUSMÄÄRUS (EL) 2021/2096,
         29. november 2021,
         millega antakse luba kasutada Trichoderma reesei CBS 143953 abil toodetud endo-1,4-β-ksülanaasi kõikide kodulinnuliikide, nuumsigade, põrsaste ja kõikide vähem levinud sealiikide söödalisandina (loa hoidja: Danisco (UK) Ltd, keda liidus esindab Genencor International B.V.)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
                  
               
                     (2)
                  
                  
                     Määruse (EÜ) nr 1831/2003 artikli 7 kohaselt esitati taotlus lubada kasutada Trichoderma reesei CBS 143953 abil toodetud endo-1,4-β-ksülanaasi preparaati. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
                  
               
                     (3)
                  
                  
                     Taotluses käsitletakse luba kasutada Trichoderma reesei CBS 143953 abil toodetud endo-1,4-β-ksülanaasi (EC 3.2.1.8) preparaati kõikide kodulinnuliikide, nuumsigade, põrsaste ja kõikide vähem levinud sealiikide söödalisandina ning selle klassifitseerimist söödalisandite kategooriasse „zootehnilised lisandid“ ja funktsionaalrühma „seedimist soodustavad ained“.
                  
               
                     (4)
                  
                  
                     Euroopa Toiduohutusamet (edaspidi „toiduohutusamet“) jõudis oma 17. märtsi 2021. aasta arvamuses (2) järeldusele, et kavandatud kasutustingimuste juures ei avalda Trichoderma reesei CBS 143953 abil toodetud endo-1,4-β-ksülanaasi preparaat kõikide kodulinnuliikide, nuumsigade, põrsaste ja kõikide vähem levinud sealiikide söödalisandina kahjulikku mõju loomade tervisele, tarbijaohutusele ega keskkonnale. Toiduohutusamet jõudis järeldusele, et kõnealust söödalisandit tuleks käsitada hingamiselundite sensibilisaatorina ning võimaliku silmi ärritava ainena. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Toiduohutusamet jõudis järeldusele, et söödalisand võib imetamisperioodil olla emiste puhul tõhus zootehniline lisand. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.
                  
               
                     (5)
                  
                  
                     
                        Trichoderma reesei CBS 143953 abil toodetud endo-1,4-β-ksülanaasi preparaadi hindamisest nähtus, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kasutada kõnealust preparaati käesoleva määruse lisas esitatud tingimustel.
                  
               
                     (6)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised lisandid“ ja funktsionaalrühma „seedimist soodustavad ained“, lubatakse kasutada söödalisandina loomasöödas vastavalt lisas esitatud tingimustele.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. november 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  EFSA Journal (2021); 19(5): 6539.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja nimi
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Aktiivsusühikuid 12 % niiskusesisaldusega täissööda kilogrammi kohta
                     
                  
                        
                           Kategooria: zootehnilised lisandid. Funktsionaalrühm: seedimist soodustavad ained.
                        
                     
                  
                        4a11
                     
                     
                        Danisco (UK) Ltd, keda liidus esindab Genencor International B.V.
                     
                     
                        Endo-1,4-β-ksülanaas (EC 3.2.1.8)
                     
                     
                        
                           
                              Söödalisandi koostis
                           
                        
                        
                           Trichoderma reesei CBS 143953 abil toodetud endo-1,4-β-ksülanaasi (EC 3.2.1.8) preparaat minimaalse aktiivsusega 40 000  U/g (1)
                        
                        
                           
                              Toimeaine kirjeldus
                           
                        
                        
                           Trichoderma reesei CBS 143953 abil toodetud endo-1,4-β-ksülanaas (EC 3.2.1.8)
                        
                           
                              Analüüsimeetod
                           
                            (2)
                        
                        Endo-1,4-β-ksülanaasi aktiivsuse kvantitatiivseks määramiseks:
                        kolorimeetriline meetod, mille puhul mõõdetakse niisuguse vesilahustuva värvaine sisaldust, mis vabaneb endo-1,4-β-ksülanaasi toimel nisu arabinoksülaansubstraadist, mis on ristseotud asuriiniga.
                     
                     
                        Kõik kodulinnuliigid
                     
                     
                        –
                     
                     
                        625  U
                     
                     
                        –
                     
                     
                        
                                    1.
                                 
                                 
                                    Söödalisandi ja eelsegu kasutamisjuhistes tuleb märkida säilitustingimused ja püsivus kuumtöötlemisel.
                                 
                              
                                    2.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tuleneda võivaid riske. Kui selline kasutamiskord ja sellised meetmed ei võimalda kõnealuseid riske kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas silmade ja hingamisteede kaitsevahendeid.
                                 
                              
                     
                        20.12.2031
                     
                  
                        Nuumsead Põrsad (võõrde- ja piimapõrsad)
                        Kõik vähem levinud sealiigid
                     
                     
                        2 000  U
                     
                  
               (1)  Üks U on ensüümi kogus, mis pH tasemel 4,2 ja temperatuuril 50 °C vabastab nisu arabinoksülaanist 0,48 μmol redutseerivaid suhkruid (ksüloosi ekvivalentides) minutis.
            
               (2)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports